FI
24.10.2022
Euroopan unionin virallinen lehti
C 408/43
Kanne 13.9.2022 – HF v. parlamentti (Asia T-565/22) (2022/C 408/57) Oikeudenkäyntikieli: ranska Asianosaiset Kantaja: HF (edustaja: asianajaja A. Tymen) Vastaaja: Euroopan parlamentti
Vaatimukset Kantaja vaatii unionin yleistä tuomioistuinta — ottamaan kanteen tutkittavaksi ja toteamaan sen perustelluksi, ja tämän johdosta — kumoamaan 3.11.2021 tehdyn päätöksen, jolla hylättiin kantajan 11.12.2014 esittämä avustamispyyntö — tarvittavilta osin kumoamaan 3.6.2022 tehdyn päätöksen, joka vastaanotettiin 7.6.2022 ja jolla hylättiin kantajan 3.2.2022 tekemä valitus — velvoittamaan vastaajan maksamaan vahingonkorvausta, jonka kohtuulliseksi määräksi on arvioitu 50 000 euroa, kantajalle aiheutuneesta henkisestä kärsimyksestä — velvoittamaan vastaajan korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa kahteen kanneperusteeseen.
1) Ensimmäinen kanneperuste, joka perustuu komitean soveltaman menettelyn sääntöjenvastaisuuteen sekä Euroopan unionin perusoikeuskirjan 41 artiklan ja Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 24 artiklan rikkomiseen.
2) Toinen kanneperuste, joka perustuu arviointivirheisiin, avustamisvelvollisuuden laiminlyöntiin ja henkilöstösääntöjen 12 a ja 24 artiklan rikkomiseen.
Unionin yleisen tuomioistuimen määräys 8.9.2022 – Schenk Italia v. EUIPO – Consorzio per la tutela dei vini Valpolicella (AMICONE) (Asia T-474/21) (1) (2022/C 408/58) Oikeudenkäyntikieli: italia Kuudennen jaoston puheenjohtajan määräyksellä asia on poistettu unionin yleisen tuomioistuimen rekisteristä.
(1)
EUVL C 382, 20.9.2021.